Conchita Wurst

Thomas ”Tom” Neuwirth (s. 6. marraskuuta 1988 Gmunden, taiteilijanimeltään Conchita Wurst) on itävaltalainen drag-artisti ja laulaja.

Itävaltaa edustanut Neuwirth voitti 10. toukokuuta 2014 Eurovision laulukilpailun kappaleellaan ”Rise Like a Phoenix”.

Neuwirth käyttää itsestään maskuliinista pronominia puhuessaan itsestään henkilökohtaisesti mutta feminiinistä pronominia puhuessaan Conchita Wurstista.Morgan, Joe: Belarus calls to cancel Eurovision over inclusion of drag singer . Viitattu 7 toukokuuta 2014.Conchita Wurst: Biography, ConchitaWurst.com. Viitattu 26. toukokuuta 2015.

Musiikkiura
2006–2007: Starmania & Jetzt Anders!
Vuonna 2006 Neuwirth otti osaa itävaltalaiseen TV-sarjaan Starmania, jossa hän sijoittui toiseksi. Vuonna 2007 hän perusti Jetzt Anders! -poikabändin, joka hajosi myöhemmin samana vuonna.

2011–2012: Die große Chance & Eurovision 2012
Vuonna 2011 Neuwirth esitti ensimmäistä kertaa Conchita Wurst -draghahmoaan ORF:n show’ssa Die große Chance. Vuonna 2012 hän sijoittui toiseksi Itävallan Eurovision laulukilpailun esikarsinnassa.

2013–2014: Eurovision laulukilpailu 2014
10. syyskuuta 2013 Itävallan yleisradioyhtiö ORF ilmoitti, että Conchita Wurst edustaisi Itävaltaa vuoden 2014 Eurovision laulukilpailussa Kööpenhaminassa, Tanskassa.

Laulukilpailun toisessa semifinaalissa 8. toukokuuta Wurst valittiin jatkoon esiintymään 10. toukokuuta pidettävässä finaalissa. Hän voitti finaalin 290 pisteellään. Wurstin voitto oli Itävallan toinen. Ensimmäisen kerran Itävalta voitti vuonna 1966.

Diskografia
Albumit
Conchita (2015)
 From Vienna with Love (2018)
 Truth Over Magnitude (2019)

Singlet
”Unbreakable” (2011)
”That’s What I Am” (2012)
”Rise Like a Phoenix” (2014)
”Heroes” (2014)
”You Are Unstoppable” (2015)

Lähteet

 Aiheesta muualla 

 Viralliset kotisivut



Luokka:Itävaltalaiset laulajat
Luokka:Euroviisuvoittajat
Luokka:Itävallan euroviisuedustajat
Luokka:Vuoden 2014 euroviisuedustajat
Luokka:Poplaulajat
Luokka:Vuonna 1988 syntyneet
Luokka:Elävät henkilöt
Luokka:Seulonnan keskeiset artikkelit